《鲫鱼潭》
清代·朱仕玠

府东万丈潭，水族纷窟宅。百泓沸重幽，胆破下临黑。

连峰亘东回，环照崨嶪色。戢戢穿蘋菰，潎潎弄浟湙。

气各挟波涛，隐忍困偪仄。伪郑饕口腹，银鳞出泼剌。

脍下金丝盘，细听霜刀騞。自从罢施罛，长时潋空碧。

勿轻鬐鬣微，溟涨迫胁腋。会当雷雨交，腾踔安可测。

作者简介：福建建宁人，字璧丰，号筠园。朱仕琇兄。乾隆十八年拔贡生。授德化教谕，后升内黄知县，未上任而卒。有《筠园诗稿》、《小琉球漫志》、《龙山漫录》等。